Aktar minn 200,000 imwiet bil-Covid-19 fl-Indja L-imwiet kaġun tal-Covid-19 fl-Indja qabżu l-200,000, bil-pressjoni fuq l-isptarijiet u s-sistema tas-saħħa tkompli tiżdied hekk kif m'hemm l-ebda indikazzjoni li t-tieni mewġa tal-pandemija li ħakmet lill-pajjiż qed tnaqqas. In-numru reali tal-imwiet huwa maħsub li huwa ferm aktar, b'bostas mwiet maħsub li mhux qed jiġu mniżżlin uffiċjalment bħala relatati mal-Covid-19. Il-provvista tal-ossiġnu fil-pajjiż baqgħet kritika, b'diversi persuni jirrikorru biex jixtru l-ossiġnu bil-kuntrabandu. Matul din l-aħħar ġimgħa kien hemm mill-inqas 300,000 każ ġdid kuljum, b'aktar minn 360,000 każ matul dawn l-aħħar 24 siegħa. Uffiċjalment ġew reġistrati 17.9 miljun każ.